Παιδιά παλιννοστούντων και μεταναστών στο νηπιαγωγείο &amp; διαπολιτισμική αγωγή: Στάσεις και πρακτικές των νηπιαγωγών απέναντι στην γλωσσική και πολιτισμική ετερότητα της τάξης
Creators: name: Νεράντζη, Εύα Κωνσταντίνου
Publisher: name: Aristotle University of Thessaloniki
Year: 2014
Subjects: Διαπολιτισμική εκπαίδευση
Νηπιαγωγείο
Στάσεις
Intercultural education
Kindergarten
Attitudes

description: Σκοπός της παρούσας διπλωματικής εργασίας είναι η διερεύνηση των απόψεων των νηπιαγωγών σχετικά με την γλωσσική και πολιτισμική ετερότητα που αντιμετωπίζουν μέσα στην τάξη καθώς και οι πρακτικές που ακολουθούν εντός της τάξης για την βοήθεια και ενίσχυση των παιδιών μεταναστευτικής καταγωγής. Για το λόγο αυτό, στο πρώτο μέρος της προσεγγίζουμε τους όρους της πολυπολιτισμικότητας, της πολιτισμικής ετερότητας και μελετούμε το μοντέλο της διαπολιτισμικής εκπαίδευσης. Λόγω της διγλωσσίας των μαθητών μεταναστευτικής καταγωγής οι οποίοι εισέρχονται στο ελληνικό εκπαιδευτικό σύστημα, παρουσιάζονται επίσης ο όρος της «διγλωσσίας» και οι μορφές της, η μεταναστευτική πολιτική της χώρας μας καθώς και η επικρατούσα εκπαιδευτική πραγματικότητα. Το πρώτο μέρος ολοκληρώνεται με την επισκόπηση σχετικών ερευνών από τον διεθνή και ελληνικό χώρο. Στο δεύτερο μέρος της εργασίας αναπτύσσονται αναλυτικά ο μεθοδολογικός σχεδιασμός και ο τρόπος με τον οποίο διεξήχθη η έρευνα. Για την παρούσα έρευνα έγινε χρήση της ποιοτικής μεθόδου και χρησιμοποιήθηκε η τεχνική της ημι-δομημένης συνέντευξης με ερωτήσεις ανοιχτού τύπου. Όλες οι συνεντεύξεις μαγνητοφωνήθηκαν και στη συνέχεια απομαγνητοφωνήθηκαν ώστε να πραγματοποιηθεί η ανάλυση των δεδομένων και η εξαγωγή των συμπερασμάτων σχετικά με τις απόψεις και τις πρακτικές των νηπιαγωγών που ερωτήθηκαν. Το δείγμα της έρευνας απαρτίστηκε από 10 νηπιαγωγούς, οι οποίοι καλύπτουν ένα ευρύ φάσμα ως προς την ηλικία, την διδακτική εμπειρία, τις σπουδές και το φύλο. Στο τρίτο και τελευταίο μέρος παρατίθενται τα συμπεράσματα, όπως προέκυψαν έπειτα από την ανάλυση των συνεντεύξεων και τα οποία είναι τα παρακάτω: οι νηπιαγωγοί δεν εντοπίζουν την διγλωσσία των παιδιών μεταναστευτικής καταγωγής, ωστόσο αντιλαμβάνονται τα πλεονεκτήματα της κοινής φοίτησής τους με τα παιδιά ελληνικής καταγωγής και παλιννοστούντων καθώς και την σπουδαιότητα της μητρικής τους γλώσσας. Θεωρούν πως σκοπός του ελληνικού σχολείου είναι η εκμάθηση της ελληνικής γλώσσας, παραγκωνίζοντας ασυνείδητα την μητρική γλώσσα των μαθητών μεταναστευτικής καταγωγής και ταυτίζουν την ένταξη των μαθητών με την εκμάθηση της ελληνικής γλώσσας. Σε ότι αφορά την διαπολιτισμική αγωγή, οι εκπαιδευτικοί γνωρίζουν το συγκεκριμένο θέμα, χωρίς όμως να είναι σίγουροι για το περιεχόμενο και τον σκοπό της, μη έχοντας παγιωμένη άποψη γι’ αυτή. Τέλος ενώ γνωρίζουν την ανάγκη διαφοροποίησης της διδασκαλίας σε μια πολυπολιτισμική και πολυγλωσσική τάξη, στην πράξη ακολουθούν τον κλασικό τρόπο διδασκαλίας με ελάχιστες διαφοροποιήσεις.
description: The objective of this master thesis is to examine the reflections of the early childhood educators according to lingual and cultural heterogeneity that they are dealing with in their classes. We also examined their practices to help and reinforce the children of repatriates and immigrants in their classes. For this reason, the first part of this thesis is about examining the terms of multiculturalism, multicultural diversity and deliberate the model of intercultural education. We also made and examination of the term “bilingualism” as well as several types of bilingualism, the immigration policy of Greece and the present educational reality, due to the fact that there are bilingual immigrant students that are part of the Greek educational system. The first part was completed with the overview of relevant international and Greek researches. In the second part of this thesis, there is a presentation of the methodology used and the evolution of this research. For this research we used the qualitative method and the semi-structured interview with open questions. All the interviews were recorded and were transcribed in order to have the data analysis and the conclusions about the reflections and implementations of the early childhood educators that participated in this research. The research sample was a collection of 10 early childhood educators; this sample covers a wide range of ages, teaching experience, studies and both sexes. In the third part, there is a presentation of the study results, as taken from the transcripts and are about: the early childhood educators don’t detect the bilingualism of their immigrant students, however they are aware about the advantages of this shared education of immigrants and natives students in the classroom as well as the importance of their native language. Educators believe that teaching Greek language is the objective of Greek school, although learning Greek language supersedes the students’ native language, educators also equate the integration of the immigrant students to learning Greek. In reference of intercultural education, the early childhood educators are cognizant of this subject, although they are not sure about the content and objective. In conclusion, educators do recognize the necessity of diversifying teaching methods in multicultural and multilingual classes, although they practice classic types of education methods with a few diversities.
description: Σε συνεργασία με το Πανεπιστήμιο Λε Μαν (Γαλλία)